Cuneiform Tablet Kt 90/k 237 (TPAK 1 57)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr ḫa-na-na ù wa-ší-pu-ur-ba-ni qí-bi-ma um-ma a-na-aḫ-ì-lí-ma a-ḫu-ú-a be-lu-a a-tù-nu a-na ma-lá té-er-tí-a iḫ-da a-na i-šar-a-šur qí-bi-ma 30 TÚG.ḪI.A AN.NA qá-tim 5 ma-na e-ma-ra-am a lá-ma-sí ù ú-nu-sú mì-ma a-nim a-na ša-lim-a-ḫi-im ù ku-a-tí áp-qí-id-ma tù-ṣa um-ma a-na-ku-ma lu-qú-tum a-na É e-na-sú-en₆ DUMU ku-ra-ra šé-ri-ba-ma i-na re-ší-šu i-zi-za-am lu-qú-tam₄ a-na KÙ.BABBAR li-tù-ur-ma KÙ.BABBAR ku-un-kà-ma i-na pá-ni-im-ma šé-bi₄-lá-nim a-ta um-ma a-ta-ma ta-áš-pu-ra-am lu-qú-ut-kà na-ak-ma-at a-ší-ra-am ú-lá tí-šu mì-li-ik lu-qú-tí-kà mì-li-ik na-áš-pá-ar-tám áš-pu-ra-kum um-ma a-na-ku-ma lu-qú-tám qá-at-kà li-iṣ-ba-at-ma a-ta ù wa-ší-pu-ur-ba-ni a-na KÙ.BABBAR ta-e-ra-ma tí-ib-a-ma a-tal-kam ta-áš-pu-ra-am um-ma a-ta-ma lu-qú-tám qá-tí i-ṣa-ba-at ù a-na KÙ.BABBAR ta-ú-ra-at a-na-kam du-ug-lam a-ta iš-tù MU.6.ŠÈ KÙ.BABBAR ta-ma-gàr a-na ša ki-ma i-a-tí qí-bi-ma šu-ma i-lá-kam KÙ.BABBAR qá-sú-ma lu-up-ta šu-ma lá i-lá-kam KÙ.BABBAR a-na qá-tí DUMU um-mì-a-nim ke-nim pí-iq-da-ma lu-ub-lam